Elogiu pentru Ovidiu Hațegan în presa maghiară. Centralul va arbitra meciul Ungaria-Kosovo
- Cristian Raducanu
- 25 martie 2024, 12:54
Ovidiu Hațegan a fost delegat să arbitreze amicalul dintre Ungaria și Kosovo, care se va desfășura pe Pușkaș Arena din Budapesta, marți de la ora 20:00.
Ovidiu Hațegan, delegat la meciul Ungaria-Kosovo
Ovidiu Hațegan va fi ajutat de tușierii Mircea Grigoriu și Radu Ghinguleac. Din delegația română vor mai face parte, Andrei Chivulete, Cătălin Popa și Sebastian Colțescu, ultimii doi se vor afla în camera VAR.
Jurnalișii sportivi de la publicația maghiară Nemzeti au scris că arbitrul român a condus ireproșabil partida Țara Galilor-Ungaria din campania de calificare pentru Euro 2020. Atunci, selecționata Ungariei a fost învinsă cu 2-0.
A suferit un infarc în urmă cu doi ani
Cu toate că Ovidiu Hațegan a suferit un infarct, centralul artbitrează în continuare meciurile din SuperLiga. Este unul dintre cei mai apreciați centrali de la noi din țară.
Arbitrul cu diplomă de medic a fost transportat de urgență în urmă cu doi ani la spitalul din Timișoara, după ce a acuzat dureri în zona pieptului.
S-a pus problema ca Ovidiu Hațegan să se retragă din activitatea profesională, însă după intervenția chirurgicală, centralul și-a reluat cariera de arbitru. Aspect consemnat și de juranliștii sportivi din țara vecină.
Ovidiu Hațegan, apreciat în presă sportivă din Ungaria
"Ovidiu Hațegan a suferit un infarct miocardic în urmă cu doi ani. Arbitrul cu diplomă de medic a simțit dureri în zona pieptului și a mers la spital pentru analize. A fost transportat la Timișoara pentru o intervenție. S-a pus întrebarea dacă va mai continua cariera de arbitru. În cele din urmă nu a fost nevoit să se retragă", au scris cei de la Nemzeti.
Hațegan îl va arbitra pe Albion Rrahmani. Vârful Rapidului a fost convocat de kosovari în amicalul contra Ungariei. Atacantul rapidist a mai evoluat și în partida cu Armenia, câștigată la limită de selecționata Kosovo în urmă cu două zile.
Ungaria alături de România va evolua la Euro 2024 din această vară. Maghiarii au o grupă dificilă din care mai fac parte Germania, Scoția și Elveția. Kosovo a ratat prezența la turneu după ce a fost învinsă de elevii lui Edi Iordănescu, într-un meci extrem de controversat.